Αρνίσιο μπούτι με γιαούρτι και κάρδαμο
Αρνίσιο μπούτι με γιαούρτι και κάρδαμο μια εναλλακτική, πρωτότυπη πρόταση για το εορταστικό μας τραπέζι!
2 μπούτια αρνίσια, περίπου 3 κιλά σύνολο, ολόκληρα, 200 γρ. γιαούρτι της αρεσκείας μας + επιπλέον για το σερβίρισμα, 2 κουτ. σούπας ξύσμα πορτοκαλιού, 2 κουτ. γλυκού καρδάμωμο (οι σπόροι από τις κάψες), καλά κοπανισμένο, 1 κουτ. γλυκού αλάτι, 2 κουτ. γλυκού πιπέρι, φρεσκοτριμμένο, 5 κουτ. σούπας δυόσμος φρέσκος, ψιλοκομμένος + επιπλέον για το σερβίρισμα
Σε ένα μπολ ανακατεύουμε καλά όλα τα υλικά για το αρνί. Με το μισό μείγμα κάνουμε μασάζ στο κρέας. Το υπόλοιπο μείγμα το απλώνουμε στην επιφάνεια του αρνιού σαν κρούστα. Βάζουμε στο ψυγείο για 1 ώρα.Για το ψήσιμο του αρνιού, προθερμαίνουμε τον φούρνο στους 180°C.Βάζουμε τα μπουτάκια αρνιού στη σχάρα του φούρνου, που έχουμε λαδώσει καλά. Εφαρμόζουμε από κάτω ένα ταψί στρωμένο με αλουμινόχαρτο, ώστε να στάζουν εκεί τα λίπη από το κρέας. Ψήνουμε για περίπου 1-1 1⁄2 ώρα, μέχρι να γίνει το κρέας. Αν δούμε ότι ροδίζει γρήγορα, το καλύπτουμε με αλουμινόχαρτο και συνεχίζουμε το ψήσιμο.Αποσύρουμε από τη φωτιά και αφήνουμε τα μπουτάκια να ξεκουραστούν για 20 λεπτά πριν τα κόψουμε. Σερβίρουμε το αρνάκι με επιπλέον γιαούρτι και χοντροκομμένα φύλλα δυόσμου.
Αρνί,Γιαούρτι